L'artista Maria Rodés arriba a Sagunt amb el seu nou treball, 'Lilith', i el seu so indie
23 de març 2022

![](/media/u0tl5j3s/c1_mini_m1_mariarodes_lilith.jpg?width=850&height=566.9886363636364)

Dins la programació musical organitzada pel departament de Cultura de l'Ajuntament de Sagunt està el concert que oferirà l'artista barcelonina Maria Rodés, en què portarà els sons del seu nou treball, _Lilith_, inspirat i dedicat a les bruixes del Maresme.

Música plena de matisos, de contrastos sonors i un esperat equilibri entre allò dens i allò suggeridor, a vegades trist i tènue, però sempre de sonoritats penetrants. La compositora està en plena maduresa artística i ha aconseguit el prestigi suficient perquè amb les seues personals gravacions ha obtingut el reconeixement que es mereix. En l'àlbum _Lilith_ la cerca de l'art està per damunt de qualsevol altra premissa.

Amb _Lilith_, Maria Rodés presenta uns cuidats textos amb camps semàntics molt determinats, i un fons musical igualment molt concret. Per a això s'ha documentat sobre aquelarres (per a ella, simplement reunions de dones) celebrats històricament en el món per a retratar-los en l'àmbit sonor en el marc del seu lloc d'origen.

Cada treball està fet amb més sensibilitat i més sensualitat que l'anterior. Històries de sentiments femenins. Hi ha un gran esforç darrere de cada cançó, de cada disc que no es detecta moltes vegades a primera escolta, requereix atenció i implicació positiva de l'oïdor. Són de digestió pausada i tenen la suficient qualitat i originalitat com per a enamorar qualsevol. Les lletres tenen la profunditat i la lleugeresa exactes, segons apunten des de la delegació de Cultura.

El concert tindrà lloc este dissabte, 26 de març, a les 20.00 hores en el Centre Cultural Mario Monreal. Les entrades tenen un preu de 9 euros i es poden adquirir en este enllaç: [**servientradas.com**](https://www.servientradas.com/espectaculo/AYUNTAMIENTO_DE_SAGUNTO/3/lilith.html)

![](/media/gw3loej3/c2_mariarodes_lilith.jpg?width=850&height=850)

*   [](http://www.facebook.com/sharer.php?u=https://aytosagunto.es/va/actualitat/concert-maria-rodes-sagunt-nou-disc-lilith-2022-03-23/ "Facebook")
*   [](http://twitter.com/share?url=https://aytosagunto.es/va/actualitat/concert-maria-rodes-sagunt-nou-disc-lilith-2022-03-23/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concert-maria-rodes-sagunt-nou-disc-lilith-2022-03-23/ "Linked In")
*   [](mailto:?body=https://aytosagunto.es/va/actualitat/concert-maria-rodes-sagunt-nou-disc-lilith-2022-03-23/)